  Анжелика Тихонова корреспондент Пичи Пурга ёрослы 90 ар тырмон улсын 2019-тӥ ар ӵоже ёросысь котькуд муниципал кылдытэтын фестиваль ортчытыны чакламын. Ваньмыз соос одӥг бадӟым «Пурга берга» фестивале огазеяськозы. Со сярысь ивортодэтъя «Удмуртия» агентстволэн корреспондентэзлы ёросысь Лулчеберетъя но туризмъя управленилэн кивалтӥсез Надежда Степанова вераз. Фестивальёс гуртъёсысь сям-йылолъёсты выль сямен улӟытон ужпумен чакламын. Ӵектос улсын «Пугачёвское» муниципал кылдытэтын йӧскалыккуспо фестиваль ортчытӥзы ини, Улын Юри гуртын удмуртъёс сярысь нырысетӥ фильмлы сӥзем «Соперницы-90» конференция радъязы. Вуоноез этнофестиваль Брангуртын 15-тӥ куартолэзе ортчоз но «Брангурт шыкысъёс» нимаськоз. Учконо ке, пӧртэм фестивальёс - спортивноез но вань. Вашкалазэ тужгес ӝутэм потэ вал, соин ик «Гершыд гуръёс» малпам Кечолын, собере биграос тани воршудъя туж умой ужало, «Бигра бӧляк ӧтчаське» шуим ми. <…> Собере тунсыко потэ - киуж ужасьёслэсь Вуж Мӧньялан малпам ортчытыны. Ним но тунсыко малпазы соос - «МоньяТонъя». Со турынлэсь киужъёсъя.<…> Котькудӥз мед шедьтоз со фестивальысь аслыз кулэзэ Надежда Степанова, Пичи Пурга ёросысь Лулчеберетъя но туризмъя управленилэн кивалтӥсезФестивальлэн аслаз тодметэз но вань ини - куро мунё. Со мунёез ог-огмылы сётъяськом. Со ветлӥз ини Пугачёвое, Улын Юрие, таре тани Буран гуртэ мыныны дасяське Надежда Степанова, Пичи Пурга ёросысь Лулчеберетъя но туризмъя управленилэн кивалтӥсезКивалтӥсьлэн верамезъя, фестивальёс нырысь ик ёросысь муниципал кылдытэтъёсысь гуртъёсын улӥсьёс понна радъяськозы, но отчы котькуд мылкыд карись пыриськыны быгатоз. Фестивальёслэн радлыксы: «Пугачёвское» муниципал кылдытэтын - «Слово доброе посеять» йӧскалыккупо фестиваль; «Нижнеюринское» муниципал кылдытэтын - тодосъя но практикая «Соперницы-90» конференция; «Бурановское» муниципал кылдытэтын - фольклор коллективъёслэн «Брангурт шыкысъёс» ёрос фестивальзы – 15-тӥ куартолэзе; «Постольское» муниципал кылдытэтын – «Париж гуръёс» этнофестиваль – 1-тӥ инвожое; «Уромское» муниципал кылдытэтын – «Тупен-чапен» удмурт шудонъя нырысетӥ этночемпионат – 8-тӥ инвожое; «Кечёвское» муниципал кылдытэтын - «Гершыд гуръёс» фестиваль – 8-тӥ инвожое; «Аксакшурское» муниципал кылдытэтын - «Аксакшур-этноквест», 15-тӥ инвожое; «Иваново-Самарское» муниципал кылдытэтын - «Норьявыл Воршуд» этнофестиваль – 15-тӥ инвожое; «Яганское» муниципал кылдытэтын - «Троица в Ягане» этнофестиваль – 16-тӥ инвожое; «Норьинское» муниципал кылдытэтын - «Троицкие забавы» - 16-тӥ инвожое; «Старомоньинское» муниципал кылдытэтын - «МоньяТонъя» этнофестиваль – 8-тӥ пӧсьтолэзе; «Баграш-Бигринское» муниципал кылдытэтын - «Бигра бӧляк ӧтчаське» этнофестиваль – 29-тӥ пӧсьтолэзе; «Ильинское» муниципал кылдытэтын - «Ильин день в Ильинском» этнофестиваль – 2-тӥ гудырикошконэ; «Бобья-Учинское» муниципал кылдытэтын - «Виль» этнофестиваль, Бард кырӟанъя «Тылобурдо» фестиваль – 2-тӥ гудырикошконэ; «Бурановское» муниципал кылдытэтын - «Яган-Базар» - 31-тӥ гудырикошконэ; «Малопургинское» муниципал кылдытэтын - «Картофельфест» - 4-тӥ шуркынмонэ. Тодэ вайытом, мерлыко вотэсын Дэбес ёрослэн но черкогуртлэн юбилейзылы сӥзем ужрадъёслы пусъёсты быръён мынэ.  Тегъёс: Мерлык Лулчеберет Удмуртия фестиваль ПичиПурга  